Diari Oficial de la Generalitat Valenciana


Sumari del DOGV 2694, del 22-02-1996 (1996/837524)

ORDRE de 16 de gener de 1996, de la Conselleria de Cultura, Educació i Ciència, per la qual es convoca la Campanya d'Activitats Nàutiques de la Generalitat Valenciana «A la mar 96» en les escoles de la mar de Benicàssim i Burriana i en el vaixell-escola Tirant I.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/01/16/(2)/dof/vci/html**

### Dades del document

Número de DOGV
:   2694

Data del DOGV
:   22-02-1996

Secció del DOGV
:   DISPOSICIONS GENERALS

Número del document
:   1996/837524


Data del document
:   16-01-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 16 de gener de 1996, de la Conselleria de Cultura, Educació i Ciència, per la qual es convoca la Campanya d'Activitats Nàutiques de la Generalitat Valenciana «A la mar 96» en les escoles de la mar de Benicàssim i Burriana i en el vaixell-escola Tirant I.   
D»acord amb l'article 3.i de la Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, que estableix com una línia general d'actuació l'especial atenció als esports relacionats amb la mar, i en l'exercici de les competències que en matèria de joventut i esports té atribuïdes la Generalitat Valenciana, es considera necessària la promoció, l'ajuda i el foment de les activitats físico-esportives per a la joventut, entre les quals ocupen un lloc important les activitats nàutiques, tant per les seues especials característiques tècniques com per la privilegiada situació geogràfica per a la pràctica que té la Comunitat Valenciana.  
En virtut d'això, i a partir de l'experiència acumulada i dels resultats obtinguts en anys anteriors, en aquesta campanya organitzada a través de la Direcció General de l'Esport i l'Institut Valencià de la Joventut,   
ORDENE  
Primer  
Convocar la Campanya d'Activitats Nàutiques de la Generalitat Valenciana «A la mar 96» en les escoles de la mar i en el vaixell-escola Tirant I.  
Segon  
L'activitat es realitzarà en les escoles de la mar de Burriana i Benicàssim de la Direcció General de l'Esport i en l'alberg Argentina de l'Institut Valencià de la Joventut, i també en el vaixell-escola Tirant I, i s'estructurarà en les campanyes següents:  
Escoles de la mar  
1. Campanya nàutica «Escolar»  
2. Campanya nàutica «Un dia en la mar»  
3. Campanya nàutica «Caps de setmana»  
4. Campanya nàutica «Estiu»  
Vaixell-escola  
5. Campanya nàutica «Baptismes de mar»  
6. Campanya nàutica «Primavera»  
7. Campanya nàutica «Caps de setmana»  
8. Campanya nàutica «Estiu»  
Tercer  
Aprovar les bases per les quals es regirà aquesta convocatòria i que figuren com a annexos I, II, III, IV, V, VI, VII i VIII a aquesta ordre.  
DISPOSICIONS FINALS  
Primera  
Es delega el director general de l'Esport perquè resolga les adjudicacions d'aquesta campanya. Així mateix, s'autoritzen el director general de l'Esport i el director general de l'Institut Valencià de la Joventut, amb la col·laboració de la Federació de Vela de la Comunitat Valenciana a adoptar, en el seu respectiu àmbit de competències, les mesures necessàries per al desplegament i l'execució d'aquesta ordre.  
Segona  
L'ordre entrarà en vigor l'endemà del dia de la publicació en el Diari Oficial de la Generalitat Valenciana.  
Tercera  
La Conselleria de Cultura, Educació i Ciència es reserva el dret de modificar el programa d'activitats, i de suspendre'n alguna si les circumstàncies de caràcter tècnic impedeixen el seu normal desenvolupament.  
Quarta  
Contra aquesta ordre, que posa fi a la via administrativa, es podrà interposar un recurs contenciós administratiu, en el termini de dos mesos comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del recurs requerirà la comunicació prèvia a la Conselleria de Cultura, Educació i Ciència. Tot això de conformitat amb els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 de gener de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
Campanya nàutica «Escolar»  
Bases per les quals es regula la convocatòria de la campanya nàutica «Escolar» en les escoles de la mar.  
Es realitzarà a les escoles de la mar de Burriana i Benicàssim, de la Direcció General de l'Esport, i a l'alberg juvenil Argentina, de l'Institut Valencià de la Joventut.  
Participants:  
Seran alumnes pertanyents als nivells educatius d'EGB, ESO, BUP, FP i universitats, i membres de clubs esportius, associacions juvenils, o de qualsevol altra entitat, legalitzada adientment i inscrita en el registre corresponent, amb una edat mínima de 9 anys (nascuts l'any 87 o anteriors).  
S'estableixen els següents mòduls mínims:  
- Escola de la mar de Benicàssim: 20 alumnes  
- Escola de la mar de Burriana: 15 alumnes  
Cada entitat podrà inscriure fins dos mòduls per curs per a Benicàssim i quatre per a Burriana.  
Cada mòdul anirà acompanyat d'un professor o persona responsable del grup, que assumirà l'organització, la realització i el control de les activitats de temps lliure del grup.  
Incorporació i durada:  
Els cursos tindran una durada de cinc dies, amb incorporació els dilluns abans de les 10 hores i acabament els divendres cap a les 17 hores.  
Nivells d'ensenyament:  
Es convoquen els nivells d'Iniciació A i Iniciació B, tenint en compte que cada entitat podrà optar (si ho sol·licita així prèviament) a un mínim d'un 20% i un màxim d'un 50% de les places per a aquest segon nivell.  
Dates dels cursos:  
Es convoquen els cursos següents:  
E.01: del 4 al 8/3 E.08: del 6 al 10/5  
E.02: de l'11 al 15/3 E.09: del 13 al 17/5  
E.03: del 18 al 22/3 E.10: del 20 al 24/5  
E.04: del 25 al 29/3 E.11: del 27 al 31/5  
E.05: del 15 al 19/4 E.12: del 3 al 7/6  
E.06: del 22 al 26/4 E.13: del 10 al 14/6  
E.07: del 29/4 al 3/5 E.14: del 17 al 21/6  
E.15: del 24 al 28/6  
Quotes:  
La quota que haurà de pagar l'alumne serà de 13.500 pessetes. Per cada mòdul es concedeix una gratuïtat de professor o persona responsable.  
La quota inclou allotjament, manutenció i activitat.  
La renúncia a la plaça una vegada adjudicada no donarà dret a la devolució de la quota.  
Inscripcions:  
Els centres i entitats interessats sol·licitaran la participació presentant en les direccions territorials de Cultura i Educació (Secció d'Esports) l'imprès corresponent formalitzat adientment, a partir de l'endemà de la publicació d'aquesta resolució en el DOGV.  
Les direccions territorials de Cultura i Educació confirmaran la reserva als interessats, els quals hauran d'ingressar el 50% de la quantitat total en el compte bancari que oportunament s'indicarà, en el termini màxim de 15 dies a partir de la data de comunicació de l'adjudicació, presentant el justificant corresponent en la referida Secció d'Esports; el 50% restant s'haurà d'ingressar almenys 15 dies abans del començament de l'activitat, i presentar-ne igualment el justificant d'ingrés.  
Adjudicacions:  
Les adjudicacions es realitzaran de forma immediata i per rigorós ordre d'entrada, les sol·licituds que no puguen ser ateses inicialment quedaran en llista d'espera.  
Una vegada adjudicades les places i en el cas que no es completen totalment, l'entitat sol·licitant haurà de pagar el 50% de la quota de les places no cobertes  
Documentació:  
A la incorporació a l'activitat, el professor o la persona responsable del grup haurà de presentar en les escoles de la mar la documentació següent:  
- Acreditació de l'adjudicació del curs,  
- Justificants d'ingressos,  
- Llista d'alumnes participants,  
- Fotocòpia de la cartilla de la SS o similar dels alumnes.  
Condicions de participació:  
Els participants que s'inscriguen ho faran amb les següents condicions:  
1. Complir els requisits d'edat i els coneixements exigits per al nivell d'ensenyament escollit. En cas que algun alumne s'hi inscriga i no complisca aquests requisits, la direcció de l'escola es reserva el dret d'inscriure'l en un nivell inferior, si és possible, o en cas contrari de donar-lo de baixa en el curs  
2. No presentar contraindicacions mèdico-sanitàries per a la pràctica de les activitats nàutiques. Per a això cada participant haurà d'omplir una fitxa d'informació sanitària que serà facilitada en les direccions territorials de Cultura i Educació.  
3. Saber nedar correctament.  
4. La incorporació a l'activitat i la tornada seran a càrrec de l'interessat i pels seus propis mitjans  
5. Els participants, o bé el professor o la persona acompanyant, seran responsables del bon ús de la instal·lació i del material, i hauran de pagar el cost dels danys que s'hi puguen produir per negligència o mal ús.  
6. L'estada en règim d'internat es realitza conforme a les normes que regeixen en cada instal·lació, i serà responsabilitat del professor el control dels alumnes fora de l'horari de l'activitat nàutica.  
7. L'incompliment de les normes o indicacions del personal tècnic podrà ser motiu d'exclusió de l'activitat.  
8. La Direcció General de l'Esport, a través del seu personal tècnic, es reserva el dret de modificar el programa dels cursos i també el de suspendre'n algun si les circumstàncies de qualsevol tipus ho aconsellen.  
Vestimenta i equip:  
A més de la pròpia per a la vida en internat, per a l'activitat aconsellem:  
- Botes de navegar (calcer adequat)  
- Pantaló de niló i impermeable (segons la data de l'activitat)  
- Xandall  
- Mitjons d'esport  
- Roba d'abric (segons la data del curs)  
- Tovalles   
- Banyadors  
- Camisetes d'esport  
- Sabatilles d'esport  
- Protector solar  
- Gorra  
ANNEX II  
Campanya nàutica «Un dia a la mar»  
Bases per les quals es regula la convocatòria de la campanya nàutica «Un dia a la mar» en l'escola de la mar de Burriana.  
L'activitat, que es realitzarà a l'escola de la mar de Burriana, pretén donar a conèixer el medi marí, combinant l'activitat nàutica amb l'entorn ecològic d'un port pesquer.  
Participants:  
Seran alumnes pertanyents als nivells educatius d'EGB (a partir de 3r d'EGB), ESO, BUP, FP i universitats, i membres de clubs esportius, associacions juvenils o d'altres entitats, degudament legalitzada i inscrita en el registre corresponent. Cada mòdul anirà acompanyat d'un professor o persona responsable.  
Els mòduls seran de 25 alumnes com a mínim i 40 com a màxim.  
Durada:  
Els cursos tindran una durada d'un dia amb incorporació a les 10 hores fins les 17 hores.  
Dates:  
De dilluns a divendres durant els mesos de febrer, octubre i novembre.  
Inscripcions:  
Es realitzaran a l'escola de la mar de Burriana, formalitzant l'imprès corresponent, a partir de la publicació en el DOGV. Cada centre podrà sol·licitar la participació amb tots els grups que considere oportú.  
Una vegada coordinades totes les sol·licituds, la direcció de l'escola comunicarà als grups sol·licitants el dia o dies que se'ls adjudica. Les sol·licituds que no puguen ser ateses inicialment quedaran en una llista d'espera per a la posterior adjudicació si pertoca.  
Quotes:  
La quota que haurà de pagar cada alumne serà de 1.000 pessetes, que seran ingressades en la forma que oportunament es comunicarà als centres interessats. Per a cada mòdul es concedeix una gratuïtat per al professor o persona responsable.  
La quota inclou únicament les despeses de l'activitat (utilització d'instal·lació, material, etc.), les despeses d'alimentació aniran a càrrec dels interessats.  
Els grups que ho sol·liciten anteriorment podran contractar el dinar pagant el suplement de 600 pessetes per plaça.  
La renúncia a la plaça una vegada adjudicada no donarà dret a la devolució de la quota.  
Condicions de participació:  
Els participants que s'inscriguen ho faran amb les següents condicions:  
1. Complir els requisits d'edat exigits per a aquesta activitat.  
2. No presentar contraindicacions mèdico-sanitàries per a la pràctica de l'activitat que es realitzarà en aquesta campanya.  
3. La incorporació a l'activitat i la tornada seran a càrrec de l'interessat i pels seus propis mitjans.  
4. La Direcció General de l'Esport, a través del seu personal tècnic, es reserva el dret de modificar el calendari establert si les circumstàncies de qualsevol tipus ho aconsellen.  
Vestimenta i equip:  
Ateses les característiques d'aquesta activitat, a més de la roba que l'alumne du posada, recomanem:  
- Calçat adequat (que es puga banyar)  
- Impermeable  
- Tovalla  
- Roba d'abric (dessuadora o similar)  
- Camiseta d'esport  
- Mitjons d'esport  
- Banyador  
ANNEX III  
Campanya nàutica «Caps de setmana»  
Bases per les quals es regula la convocatòria de la campanya nàutica «Caps de setmana» en l'escola de la mar de Burriana.  
L'activitat es realitzarà a l'Escola de la Mar de Burriana, durant els mesos de març, abril, maig i juny.  
Participants:  
Alumnes majors de 15 anys (nascuts l'any 1981 o anteriors).  
Nivells i places:  
Es convoquen els nivells i places següents:  
- Iniciació A: 20 places per curs  
- Iniciació B: 10 places per curs  
Dates dels cursos:  
Els cursos seran de tres caps de setmana consecutius:  
S.1: dies 9 i 10, 16 i 17, i 23 i 24 de març  
S.2: dies 13 i 14, 20 i 21, i 27 i 28 d'abril  
S.3: dies 11 i 12, 18 i 19, i 25 i 26 de maig  
S.4: dies 1 i 2, 8 i 9, i 15 i 16 de juny  
Inscripcions:  
Es realitzarà a les direccions territorials de Cultura i Educació (Secció d'Esports), a partir de la publicació en el DOGV, presentant formalitzada adientment la sol·licitud corresponent almenys 72 hores abans del començament del curs.  
Les places s'adjudicaran per rigorós ordre d'entrada de les sol·licituds.  
Quota:  
La quota que haurà de pagar l'alumne serà la següent:  
- 13.000 pessetes en règim d'internat, amb dret a residència, inclosos el dinar i el sopar del dissabte i el desdejuni del diumenge.  
- 10.000 pessetes en règim d'externat, que inclou el dinar dels dissabtes.  
La quota s'haurà de pagar en la forma que oportunament es comunicarà als participants.  
La renúncia a la plaça una vegada adjudicada no donarà dret a la devolució de la quota.  
Incorporació:  
Els participants s'hauran d'incorporar els dissabtes abans de les 10 hores, i l'activitat acabarà els diumenges a migdia.  
La incorporació al curs i la tornada seran a càrrec de l'interessat i pels seus propis mitjans.  
Condicions de participació:  
Els participants que s'inscriguen ho faran amb les següents condicions:  
1. Complir els requisits d'edat i els coneixements exigits per al nivell escollit. En cas que algun alumne s'hi inscriga i no complisca aquests requisits, la direcció de l'escola es reserva el dret d'inscriure'l en el nivell inferior, si és possible, o bé donar-lo de baixa en el curs.  
2. Les embarcacions a utilitzar en cada nivell seran les següents:  
- Iniciació A: embarcació col·lectiva (pirata i escurçana)  
- Iniciació B: embarcacions dobles (420)  
3. No presentar contraindicacions mèdico-sanitàries per a la pràctica de l'activitat nàutica, formalitzant la fitxa d'informació sanitària corresponent.  
4. Saber nedar correctament.  
5. Els participants seran responsables del bon ús del material i de la instal·lació, i hauran de pagar el cost dels danys que s'hi puguen ocasionar per negligència o mal ús.  
6. L'incompliment de les normes que regeixen l'activitat i la instal·lació, i de les indicacions del personal tècnic responsable, podrà ser motiu d'exclusió del curs.  
7. La Direcció General de l'Esport, a través del seu personal tècnic, es reserva el dret de modificar el programa de cursos, i el de suspendre'ls si les circumstàncies de qualsevol tipus ho aconsellen.  
Vestimenta i equip:  
A més del vestuari personal necessari, per a l'activitat aconsellem:  
- Calçat per a navegar  
- Pantaló i jupa impermeables (segons la data del curs)  
- Xandall  
- Sabatilles d'esport  
- Camisetes d'esport  
- Tovalles  
- Banyadors  
ANNEX IV  
Campanya nàutica «Estiu»  
Bases per les quals es regula la convocatòria de la campanya nàutica «Estiu» en les escoles de la mar.  
L'activitat es realitzarà a les escoles de la mar de Burriana i Benicàssim de la Conselleria de Cultura, Educació i Ciència.  
Participants:  
A partir dels 9 anys (nascuts l'any 1987 i anteriors).  
Dates:  
La campanya començarà el dia 30 de juny i acabarà el dia 28 de setembre, en torns setmanals i conforme a la programació detallada en el quadre annex.  
Modalitat:  
Els cursos tindran una durada de sis dies, començaran els dilluns a les 9'30 hores i s'acabaran els dissabtes cap a les 13 hores.  
Incorporació:  
Els interns s'hauran d'incorporar el diumenge entre les 20 i 21 hores. El sopar del diumenge i el dinar del dissabte seran a càrrec de l'interessat i fora dels serveis de la instal·lació.  
Els alumnes externs s'incorporaran el dilluns a les 9'30 hores.  
La incorporació al curs i la tornada seran a càrrec de l'interessat i pels seus propis mitjans.  
Quotes:  
La quota que hauran de pagar els alumnes són les següents:  
- 17.000 PTA en règim d'internat  
- 12.000 PTA en règim d'externat  
La quota en règim d'internat inclou allotjament, manutenció i activitat, i en règim d'externat, esmorzar i activitat.  
La renúncia a la plaça una vegada adjudicada no donarà dret a la devolució de la quota.  
Inscripcions:  
Podran ser presentades des de la publicació en el DOGV fins el dia 9 d'abril, i s'assignarà a cada una un número segons l'ordre d'entrada.  
Els impresos de sol·licitud hauran de ser formalitzats en tots els apartats i enviar-se a les direccions territorials de Cultura i Educació (Secció d'Esports) abans de la data indicada, personalment o per correu.  
Cada participant haurà de presentar un sol imprès de sol·licitud.  
En cas que alguna sol·licitud es presente posteriorment a la data indicada, quedarà en llista d'espera fins que hi haja vacants disponibles.  
Adjudicacions:  
Una vegada finalitzat el termini de presentació de sol·licituds, el dia 12 d'abril, en cada Direcció Territorial de Cultura i Educació i en acte públic, se sortejarà el número de la sol·licitud per la qual i de forma correlativa s'iniciarà l'adjudicació de les places per a les dues escoles, i les llistes s'exposaran al tauler d'anuncis a partir del dia 15 d'abril, els interessats hauran de comprovar la inclusió en les llistes i també el dia i l'hora en què caldrà presentar-se per a la formalització de l'adjudicació.  
Així mateix s'establiran els torns d'adjudicació diari, tenint en compte que el sol·licitant que no es presente en el dia i l'hora corresponents perdrà el torn.  
Una vegada adjudicades les places i abans de les 48 hores següents, els participants hauran de presentar en les direccions territorials de Cultura i Educació (Secció d'Esports) l'original del justificant d'haver realitzat l'ingrés en el compte que oportunament s'indicarà. En cas contrari s'entendrà que es renuncia a la plaça.  
En el justificant d'ingrés haurà de figurar el nom del participant assistent al curs corresponent.  
Documentació:  
A la incorporació al curs, els participants hauran de presentar en l'escola la documentació següent:  
- Justificant de l'adjudicació del curs,  
- Fotocòpia de la cartilla de la SS o similar.  
Molt important:  
La progressió establerta per als diferents nivells d'ensenyament en els cursos de vela i partint d'un nivell de coneixement zero, és la següent:  
Iniciació A ----  
 Iniciació B ----  
 Perfeccionament  
Les modalitats de TDV a Benicàssim i rem a Burriana podran ser sol·licitades únicament pels alumnes nascuts l'any 1981 i anteriors.  
Condicions de participació:  
Els alumnes que s'inscriguen ho faran amb les següents condicions:  
1. Complir els requisits d'edat i coneixements exigits per al curs nivell escollits. En cas que algun alumne s'hi inscriga i no complisca els requisits, la direcció de les escoles es reserva el dret d'inscriure'l en nivells inferiors, si és possible, o en cas contrari donar-lo de baixa en el curs, sense que l'alumne tinga dret a la devolució de la quota pagada.  
2. Saber nedar correctament.  
3. No presentar contraindicacions mèdico-sanitàries per a la pràctica de les activitats nàutiques. Per a això s'haurà d'omplir adequadament la fitxa d'informació sanitària.  
4. Els alumnes seran responsables del bon ús del material i de les instal·lacions, i hauran de pagar el cost dels danys ocasionats per negligència o mal ús d'aquests.  
5. L'estada en règim d'internat es realitza a l'alberg Argentina de Benicàssim o a l'escola de la mar de Burriana, segons pertoque, i d'acord amb les normes de règim intern de cada instal·lació.  
La responsabilitat dels alumnes menors d'edat serà exclusiva del pare/mare, tutor/tutora, els quals hauran d'autoritzar per escrit el permís d'eixida lliure de la instal·lació (si s'estima convenient) a partir de les 21 hores.  
7. L'incompliment de les normes o indicacions del personal tècnic podrà ser motiu d'exclusió de l'activitat i per tant de baixa del curs.  
8. La Direcció General de l'Esport, a través del seu personal tècnic, es reserva el dret de modificar el programa dels cursos i també el de suspendre'n algun si les circumstàncies de qualsevol tipus ho aconsellen.  
Vestimenta i equip:  
A més del vestuari personal propi per a la vida en internat, aconsellem:  
- Calçat per a navegar  
- Tovalles   
- Banyadors  
- Camisetes d'esport  
- Pantalons d'esport  
- Sabatilles d'esport  
- Xandall  
- Protector solar  
- Gorra  
- Guants per a rem i TDV  
ANNEX V  
Campanya nàutica «Baptismes de mar»  
Bases per les quals es regula la convocatòria de la campanya nàutica «Baptismes de mar» en el vaixell-escola.  
L'activitat es realitzarà al vaixell-escola Tirant I.  
Participants:  
Majors de 9 anys pertanyents a centres escolars, membres de clubs esportius, associacions juvenils, etc. que estiguen degudament legalitzades i inscrits en el registre corresponent.  
El mòdul establert serà de 22 alumnes més dues gratuïtats de professor o persona responsable.  
Dates:  
Dimarts, dimecres i dijous, de l'1 de març a l'11 d'abril, del 4 al 27 de juny i del 24 de setembre al 31 d'octubre.  
Dates Embarcament/desembarcament  
5, 6, 7 de març Alacant  
12, 13, 14 de març Dénia  
19, 20, 21 de març València  
26, 27, 28 de març Burriana  
2, 3 d'abril Moraira  
9, 10, 11 d'abril Gandia  
4, 5, 6 de juny La Vila Joiosa  
11, 12, 13 de juny Moraira  
18, 19, 20 de juny València  
25, 26, 27 de juny Burriana  
24, 25, 26 de setembre Dénia  
1, 2, 3 d'octubre Gandia  
15, 16, 17 d'octubre València  
22, 23, 24 d'octubre Altea  
29, 30, 31 d'octubre Alacant  
Inscripcions:  
Els centres i entitats interessats hauran de sol·licitar la participació presentant a les direccions territorials de Cultura i Educació (Secció d'Esports) imprès corresponent degudament formalitzat, a partir de l'endemà de la publicació d'aquesta resolució en el DOGV.  
Adjudicacions:  
Les adjudicacions es realitzaran de forma immediata i per rigorós ordre d'entrada, i les sol·licituds que no puguen ser ateses inicialment quedaran en llista d'espera.  
Les direccions territorials de Cultura i Educació confirmaran la reserva als interessats, que hauran d'ingressar el 50% de la quantitat total en el compte bancari que oportunament s'indicarà en el termini màxim de 15 dies a partir de la data de comunicació de l'adjudicació, presentant el justificant corresponent en la referida Secció d'Esports; el 50% restant s'haurà d'ingressar almenys 15 dies abans del començament de l'activitat, i presentar-ne igualment el justificant d'ingrés.  
Una vegada adjudicades les places i en cas que no es completen totalment, l'entitat sol·licitant haurà de pagar el 50% de la quota de les places no cobertes.  
Quotes:  
La quota a pagar per cada alumne serà de 1.000 pessetes, que seran ingressades en la forma que oportunament es comunicarà.  
La renúncia a la plaça una vegada adjudicada no donarà dret a la devolució de la quota.  
Condicions de participació:  
Els participants que s'inscriguen ho faran amb les següents condicions:  
1. Complir els requisits d'edat exigits per a aquesta activitat.  
2. No presentar contraindicacions mèdico-sanitàries per a la pràctica de l'activitat a realitzar en aquesta campanya.  
3. L'activitat tindrà la durada d'un dia, amb incorporació a les 9 hores del dia adjudicat i desembarcament a les 17 hores. Els participants hauran d'emportar-se el dinar.  
4. La incorporació a l'activitat i la tornada seran a càrrec de l'interessat i pels seus propis mitjans.  
ANNEX VI  
Campanya nàutica «Primavera»  
Bases per les quals es regula la convocatòria de la campanya nàutica «Primavera» en el vaixell-escola.  
Es realitzarà al vaixell-escola Tirant I.  
Participants:  
Seran alumnes de centres escolars i membres de clubs esportius, associacions juvenils, etc., degudament legalitzats i inscrits en el registre corresponent, amb una edat mínima de 14 anys (nascuts l'any 82 o anteriors).  
El mòdul establert serà de 20 alumnes més una gratuïtat de professor o persona responsable.  
Incorporació i durada:  
Els cursos tindran una durada de tres dies, des del 16 d'abril al 30 de maig, amb incorporació en el port d'embarcament a les 9'00 hores i acabament els dijous a les 17'00 hores en el port de desembarcament. El dia de la incorporació els participants hauran d'emportar-se el dinar.  
Recorreguts:  
Es recorrerà una zona de la Comunitat Valenciana, variant diàriament el port d'arribada.  
Recorregut núm. 1: Embarcament València/Desembarcament Burriana  
- Dia 1: València-Burriana  
- Dia 2: Burriana-Peníscola  
- Dia 3 Peníscola-Burriana  
Recorregut núm. 2: Embarcament Burriana/Desembarcament Dénia  
- Dia 1: Burriana-València  
- Dia 2: València-Gandia  
- Dia 3: Gandia-Dénia  
Recorregut núm. 3: Embarcament Dénia/Desembarcament Alacant  
- Dia 1: Dénia-Altea  
- Dia 2: Altea-Santa Pola  
- Dia 3: Santa Pola-Alacant  
Recorregut núm. 4: Embarcament Alacant/Desembarcament Altea  
- Dia 1: Alacant-Torrevella  
- Dia 2: Torrevella-la Vila Joiosa  
- Dia 3: La Vila Joiosa-Altea  
Recorregut núm. 5: Embarcament Altea/Desembarcament València  
- Dia 1: Altea-Dénia  
- Dia 2: Dénia-Gandia  
- Dia 3: Gandia-València  
Cursos  
Núm. Port Port Recorregut  
curs Dates embarcament desembarc.  
1 16 al 18 d'abril Burriana Dénia 2  
2 23 al 25 d'abril Altea València 5  
3 30/4 al 2 de maig València Burriana 1  
4 7 al 9 de maig Burriana Dénia 2  
5 14 al 16 de maig Dénia Alacant 3  
6 21 al 23 de maig Alacant Altea 4  
7 27 al 29 de maig Altea València 5  
Quotes:  
La quota que haurà de pagar l'alumne serà de 12.000 pessetes. Per cada mòdul es concedeix una gratuïtat de professor o persona responsable.  
La quota inclou allotjament, manutenció i activitat.  
La renúncia a la plaça una vegada adjudicada no donarà dret a la devolució de la quota.  
Inscripcions:  
Els centres i entitats interessats sol·licitaran la participació presentant en les direccions territorials de Cultura i Educació (Secció d'Esports) imprès corresponent formalitzat adientment, a partir de l'endemà de la publicació d'aquesta resolució en el DOGV.  
Les direccions territorials de Cultura i Educació confirmaran la reserva als interessats, els quals hauran d'ingressar el 50% de la quantitat total en el compte bancari que oportunament s'indicarà, en el termini màxim de 15 dies a partir de la data de comunicació de l'adjudicació, presentant el justificant corresponent en la referida Secció d'Esports; el 50% restant s'haurà d'ingressar almenys 15 dies abans del començament de l'activitat, i presentar-ne igualment el justificant d'ingrés.  
Adjudicacions:  
Les adjudicacions es realitzaran de forma immediata i per rigorós ordre d'entrada, les sol·licituds que no puguen ser ateses inicialment quedaran en llista d'espera.  
Una vegada adjudicades les places i en el cas que no es completen totalment, l'entitat sol·licitant haurà de pagar el 50% de la quota de les places no cobertes  
Documentació:  
A la incorporació a l'activitat, el professor o la persona responsable del grup haurà de presentar en el vaixell-escola la documentació següent:  
- Acreditació de l'adjudicació del curs,  
- Justificants d'ingressos,  
- Llista d'alumnes assistents, amb especificació de la data de naixement,  
- Fotocòpia de la cartilla de la SS o equivalent, que cobrisca qualsevol malaltia que es puga produir durant la campanya.  
Condicions de participació:  
Els participants que s'inscriguen ho faran amb les següents condicions:  
1. Complir els requisits d'edat.  
2. No presentar contraindicacions mèdico-sanitàries per a la pràctica de les activitats nàutiques. Per a això cada participant haurà d'omplir una fitxa d'informació sanitària que serà facilitada en el moment que s'efectue la inscripció.  
3. La incorporació a l'activitat i la tornada seran a càrrec de l'interessat i pels seus propis mitjans  
Vestimenta i equip:  
Per a l'activitat en la mar s'aconsella:  
- Pantaló de niló i impermeable (segons la data de l'activitat)  
- Xandall  
- Mitjons d'esport  
- Roba d'abric (segons la data del curs)  
- Tovalles   
- Banyadors  
- Camisetes d'esport  
- Sabatilles d'esport  
- Protector solar  
- Gorra  
- Sac de dormir o llençols (segons la data del curs)  
ANNEX VII  
Campanya nàutica «Caps de setmana»  
Bases per les quals es regula la convocatòria de la campanya nàutica «Caps de setmana» en el vaixell-escola.  
Es realitzarà al vaixell-escola Tirant I durant els mesos de març, juny, setembre i octubre.  
Participants:  
Majors de 14 anys pertanyents a centres escolars, membres de clubs esportius, i associacions juvenils, etc., que estiguen degudament legalitzades i inscrites en el registre corresponent.  
El mòdul establert serà de 20 alumnes més una gratuïtat de professor o responsable.  
Incorporació i durada:  
Els cursos tindran una durada de dos dies de navegació, amb incorporació el divendres a les 19'00 hores i desembarcament el diumenge a les 17'00 hores.  
Recorreguts:  
Cada curs embarcarà i desembarcarà en el mateix port, i farà recorreguts dins del litoral de la Comunitat Valenciana.  
Curs Dates Embarcament/Desembarcament  
 1 8 al 10 de març Alacant  
 2 15 al 17 de març Dénia  
 3 22 al 24 de març València  
 4 29 al 31 de març Burriana  
 5 12 al 14 d'abril Dénia  
 6 19 al 21 d'abril Alacant  
 7 26 al 28 d'abril Altea  
 8 10 al 12 de maig Burriana  
 9 17 al 19 de maig Dénia  
10 7 al 9 de juny la Vila Joiosa  
11 14 al 16 de juny Moraira  
12 21 al 23 de juny València  
13 27 al 29 de setembre Dénia  
14 18 al 20 d'octubre València  
15 25 al 27 d'octubre Altea  
Quotes:  
La quota que pagarà l'alumne serà de 12.000 pessetes. Per cada mòdul es concedeix una gratuïtat de professor o responsable. La quota inclou allotjament, manutenció i activitat.  
La renúncia a la plaça una vegada adjudicada no donarà dret a la devolució de la quota.  
Inscripcions:  
Els centres i entitats interessats sol·licitaran la participació presentant en les direccions territorials de Cultura i Educació (Secció d'Esports) imprès corresponent degudament formalitzat, a partir de l'endemà de la publicació d'aquesta resolució en el DOGV.  
Les direccions territorials de Cultura i Educació confirmaran la reserva als interessats, els quals hauran d'ingressar el 50% de la quantitat total en el compte bancari que oportunament s'indicarà, en el termini màxim de 15 dies a partir de la data de comunicació de l'adjudicació, presentant el justificant corresponent en la referida Secció d'Esports, el 50% restant s'haurà d'ingressar almenys 15 dies abans del començament de l'activitat, i presentar-ne igualment el justificant d'ingrés.  
Adjudicacions:  
Les adjudicacions es realitzaran de forma immediata i per rigorós ordre d'entrada, les sol·licituds que no puguen ser ateses inicialment quedaran en llista d'espera.  
Una vegada adjudicades les places i en el cas que no es completen totalment, l'entitat sol·licitant haurà de pagar el 50% de la quota de les places no cobertes  
Documentació:  
A la incorporació a l'activitat, el professor o la persona responsable del grup haurà de presentar en el vaixell-escola la documentació següent:  
- Acreditació de l'adjudicació del curs,  
- Justificants d'ingressos,  
- Llista d'alumnes participants,  
- Fotocòpia de la cartilla de la SS o similar dels alumnes.  
Condicions de participació:  
Els participants que s'inscriguen ho faran amb les següents condicions:  
1. Complir els requisits d'edat.  
2. No presentar contraindicacions mèdico-sanitàries per a la pràctica de les activitats nàutiques. Per a això cada participant haurà d'omplir una fitxa d'informació sanitària que serà facilitada en el moment que s'efectue la inscripció.  
3. La incorporació a l'activitat i la tornada seran a càrrec de l'interessat i pels seus propis mitjans  
Vestimenta i equip:  
Per a l'activitat en la mar s'aconsella:  
- Pantaló de niló i impermeable (segons la data de l'activitat)  
- Xandall  
- Mitjons d'esport  
- Roba d'abric (segons la data del curs)  
- Tovalles   
- Banyadors  
- Camisetes d'esport  
- Sabatilles d'esport  
- Protector solar  
- Gorra  
- Sac de dormir o llençols (segons la data del curs)  
ANNEX VIII  
Campanya nàutica «Estiu»  
Bases per les quals es regula la convocatòria de la campanya nàutica «Estiu» en el vaixell-escola.  
Es realitzarà al vaixell-escola Tirant I.  
Participants:  
A partir dels 18 anys (nascuts l'any 78 o anteriors).  
Els mòduls seran de 21 participants.  
Incorporació i durada:  
Els cursos tindran una durada de 5 dies durant els mesos de juliol, agost i setembre, amb incorporació els dilluns a les 9'00 hores i desembarcament els divendres a les 17'00 hores. El dia de la incorporació els participants hauran d'emportar-se el dinar.  
Recorreguts:  
Recorregut núm. 1: Embarcament València/Desembarcament Alacant  
- Dia 1: València-Gandia  
- Dia 2: Gandia-Dénia  
- Dia 3: Dénia-Altea  
- Dia 4: Altea-Alacant  
- Dia 5: Alacant-Alacant  
Recorregut núm. 2: Embarcament Alacant/Desembarcament Dénia  
- Dia 1: Alacant-Torrevella  
- Dia 2: Torrevella-Santa Pola  
- Dia 3: Santa Pola-la Vila Joiosa  
- Dia 4: la Vila Joiosa-Altea  
- Dia 5: Altea-Dénia  
Recorregut núm. 3: Embarcament Dénia/Desembarcament València  
- Dia 1: Dénia-Calp  
- Dia 2: Calp-la Vila Joiosa  
- Dia 3: la Vila Joiosa-Moraira  
- Dia 4: Moraira-Gandia  
- Dia 5: Gandia-València  
Recorregut núm. 4: Embarcament València/Desembarcament València  
- Dia 1: València-Burriana  
- Dia 2: Burriana-Orpesa  
- Dia 3: Orpesa-Peníscola  
- Dia 4: Peníscola-Burriana  
- Dia 5: Burriana-València  
Cursos  
Núm. Port Port Recorregut  
curs Dates embarcament desembarc.  
1 1 al 5 de juliol Dénia València 3  
2 8 al 12 de juliol València València 4  
3 15 al 19 de juliol València Alacant 1  
4 22 al 26 de juliol Alacant Dénia 2  
5 29 de juliol  
 al 2 d'agost Dénia València 3  
6 5 al 9 d'agost València València 4  
7 12 al 16 d'agost València Alacant 1  
8 19 al 23 d'agost Alacant Dénia 2  
9 26 al 30 d'agost Dénia València 3  
10 2 al 6 de setembre València València 4  
11 9 al 13 de setembre València Alacant 1  
12 16 al 20 de setembre Alacant Dénia 2  
Quotes:  
La quota que pagarà l'alumne serà de 25.000 pessetes.  
La quota inclou allotjament, manutenció i activitat.  
La renúncia a la plaça una vegada adjudicada no donarà dret a la devolució de la quota.  
Inscripcions:  
Estaran obertes a partir de l'endemà de la publicació d'aquesta resolució en el DOGV.  
Presentació de sol·licituds:  
Es presentaran a les direccions territorials de Cultura i Educació (Secció d'Esports). Cada participant podrà presentar un sol imprès de sol·licitud.  
Adjudicacions:  
Les places s'adjudicaran per rigorós ordre d'entrada en el moment que es presente la sol·licitud.  
Una vegada adjudicada la plaça i abans de les 48 hores, els participants hauran de presentar el justificant original d'haver efectuat l'ingrés en el lloc on va efectuar la reserva. En cas contrari es considerarà que renuncia a la plaça.  
La renúncia a la plaça una vegada adjudicada no dóna dret a la devolució de la quota pagada.  
Condicions de participació:  
Els participants que s'inscriguen ho faran amb les següents condicions:  
1. Complir els requisits d'edat.  
2. No presentar contraindicacions mèdico-sanitàries per a la pràctica de les activitats nàutiques. Per a això cada participant haurà d'omplir una fitxa d'informació sanitària que serà facilitada en el moment que s'efectue la inscripció.  
3. La incorporació a l'activitat i la tornada seran a càrrec de l'interessat i pels seus propis mitjans  
Vestimenta i equip:  
A més del vestuari personal propi per a l'activitat, aconsellem:  
- Pantaló de niló i impermeable (segons la data de l'activitat)  
- Xandall  
- Mitjons d'esport  
- Roba d'abric (segons la data del curs)  
- Tovalles   
- Banyadors  
- Camisetes d'esport  
- Sabatilles d'esport  
- Protector solar  
- Gorra  
- Sac de dormir o llençols (segons la data del curs)  
Les inscripcions per a les diferents campanyes (annexos I, II, III, IV, V, VI, VII i VIII) es realitzaran en els models oficials d'imprès que es facilitaran a:  
Direccions territorials de Cultura situades a:  
- Alacant, av. Aguilera, 1r-8ª, tel. (96) 590 09 03.  
- Castelló, av. del Mar, 23, tel. (964) 35 84 74.  
- València, av. Navarro Reverter, 2, tel. (96) 386 95 61.  
Escoles de la mar situades a:  
- Benicàssim, av. Ferrandis Salvador, 49, tel. (964) 30 32 51.  
- Burriana, av. de la Mediterrània, s/n, tel. (964) 58 61 60.  
Oficines de TURIVAJ situades a:  
- TURIVAJ Alacant, av. Aguilera, 1, 03833 Alacant, tel. (96) 590 07 70.  
- TURIVAJ Castelló, av. del Mar, 23, 12100 Castelló, tel. (964) 35 84 47.  
- TURIVAJ València, c. Hospital, 11, 46867 València, tel. (96) 386 98 81.  
Espais joves a:  
- Alcoi, pl. de les Xiques, 3, 03508 Alcoi, tel. (96) 554 33 51.  
- Gandia, pl. En Jaume, 7, 46271 Gandia, tel. (96) 287 70 71.  
- Xàtiva, c. Montcada, 14, 46759 Xàtiva, tel. (96) 227 43 42.


Còpia Permalink ELI